CELEX: 62014CN0187
Language: da
Date: 2014-04-16 00:00:00
Title: Sag C-187/14: Anmodning om præjudiciel afgørelse indgivet af Østre Landsret (Danmark) den 16. april 2014 , Skatteministeriet mod DSV Road A/S

30.6.2014   
            
            
               DA
            
            
               Den Europæiske Unions Tidende
            
            
               C 202/12
            
         Anmodning om præjudiciel afgørelse indgivet af Østre Landsret (Danmark) den 16. april 2014, Skatteministeriet mod DSV Road A/S
   (Sag C-187/14)
   2014/C 202/13
   Processprog: dansk
   
      Den forelæggende ret
   
   Østre Landsret
   
      Parter
   
   
      Sagsøger: Skatteministeriet
   
      Sagsøgte: DSV Road A/S
   
      Præjudicielle spørgsmål
   
   
               1)
            
            
               Skal toldkodeksens (1) artikel 203, stk. l, fortolkes således, at der foreligger unddragelse fra toldtilsyn i en situation som den i hovedsagen foreliggende, hvis det lægges til grund, a) at hver af de to oprettede forsendelser i henholdsvis 2007 og 2008 vedrørte de samme varer, henholdsvis b) det ikke kan dokumenteres, at der var tale om de samme varer?
            
         
               2)
            
            
               Skal toldkodeksens (2) artikel 204 fortolkes således, at der opstår toldskyld i en situation som den i hovedsagen foreliggende, hvis det lægges til grund, a) at hver af de to oprettede forsendelser i henholdsvis 2007 og 2008 vedrørte de samme varer, henholdsvis b) det ikke kan dokumenteres, at der var tale om de samme varer?
            
         
               3)
            
            
               Skal gennemførselsbestemmelsernes (3) artikel 859 fortolkes således, at der under de i hovedsagen foreliggende omstændigheder er tale om en misligholdelse, der ikke har haft reelle følger for det korrekte forløb af toldproceduren, hvis det lægges til grund, a) at hver af de to oprettede forsendelser i henholdsvis 2007 og 2008 vedrørte de samme varer, henholdsvis b) det ikke kan dokumenteres, at der var tale om de samme varer?
            
         
               4)
            
            
               Kan en indførselsmedlemsstat nægte den af medlemsstaten udpegede betalingspligtige person fradrag for importmomsen efter momssystemdirektivets (4) artikel 168, litra e, når importmomsen opkræves hos en transportør af de pågældende varer, som ikke er importør og ejer af varerne, men alene har transporteret og foretaget den toldmæssige ekspedition af forsendelsen af disse led i sin udøvelse af momspligtige speditionsvirksomhed?
            
         
      (1)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks. (EFT L 302, s. 1)
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks. (EFT L 302, s. 1)
   
      (3)  Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks. (EFT L 253, s. 1)
   
      (4)  Rådets direktiv nr. 2006/112/EF af 28. november 2006 om det fælles merværdiafgiftssystem. (EUT L 347, s. 1)